O ΥΠΕΡΟΧΟΣ ΚΟΣΜΟΣ ΤΟΥ LINUX 2.4
Description: This is issue 26 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #26
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο # O ΥΠΕΡΟΧΟΣ ΚΟΣΜΟΣ ΤΟΥ LINUX 2.4 Θέμης Παπασσιλέκας Μάιος 20000 Μια εισαγωγή στον μαγικό κόσμο του καινούριου μας πυρήνα Εν αρχή ήταν ο Linus και ο 386 του. Για λόγους πολύ περίπλοκους για να αναλυθούν εδώ, αποφάσισε να μη χρησιμοποιήσει το κοινώς διαθέσιμο λειτουργικό σύστημα της εποχής και αποφάσισε να γράψει το δικό του. Κάμποσα χρόνια και πολλές χιλιάδες γραμμές κώδικα αργότερα, κυκλοφόρησε το Linux 2.2 το οποίο ήταν ένα ορόσημο από μόνο του. Ευτυχώς για τον κόσμο, ο Linus (και η παρέα του) συνέχισαν να πειράζουν το Linux και η έκδοση 2.4 του πυρήνα του είναι σχεδόν έτοιμη. Αυτό το κείμενο περιγράφει κάποια από τα νέα χαρακτηριστικά στον 2.4, βασιζόμενο στον 2.3.99-pre3. Αντίθετα με τις ανακοινώσεις προ της εκδόσεως καποιων άλλων λειτουργικών συστημάτων, τα χαρακτηριστικά που περιγράφονται εδώ υπάρχουν ήδη στον πυρήνα 2.3 (developers), αν και πιθανόν να μην είναι όλα τελείως σταθερά και κάποια μπορεί να χαρακτηρίζονται "πειραματικά" στην έκδοση 2.4. Καθώς το Linux είναι πιστό στην φιλοσοφία του Open Source, τα χαρακτηριστικά προστίθενται από ανεξάρτητους προγραμματιστές καθώς ανακαλύπτουν μία συγκεκριμένη ανάγκη ή ένα λάθος στον υπάρχοντα κώδικα. Αυτές οι αλλαγές ελέγχονται από τον Linux και τους βοηθούς του, και αυτή η διαδικασία φιλτραρίσματος είναι που κρατάει το Linux συνεκτικό ακόμα και με αυτή την τεράστια βάση ανάπτυξής του. Ακόμα, στο πνεύμα του κινήματος Open Source, τα προϊόντα εκδίδονται "όταν είναι έτοιμα" και γενικά δεν έχουν προανακοινωμένες ημερομηνίες διάθεσης. Προς το παρόν το Linux 2.3 βρίσκεται στην τελικά φάση προ-έκδοσης και δεν θα αλλάξει πολύ εκτός από κάποιες διορθώσεις. Περιμένουμε το Linux 2.4 σε έναν-δύο μήνες και σε μερικούς μήνες από τότε οι διανομές θα το ενσωματώσουν στα πακέτα τους. Μένει να ειδωθεί πόσα από τα νέα χαρακτηριστικά θα διαλέξουν να υποστηρίξουν οιδιανομές εξ' αρχής. Η υποστήριξη για DevFS και LVM, ειδικά, θα είναι ένα μείζον θέμα για τις μελλοντικές διανομές. Σε αυτό το κείμενο γίνεται προσπάθεια επικέντρωσης στις περιοχές που το Linux 2.4 δεν είναι συμβατό με το Linux 2.2. Να θυμάστε ότι τα binary modules σίγουρα δεν θα δουλεύουν, καθώς πολλές εσωτερικές δομές έχουν αλλάξει. Η μορφή κάποιων αρχείων στο /proc επίσης έχουν αλλάξει. Τα ονόματα σχεδόν όλων των αρχείων στο /dev έχουν αλλαχθεί, αλλά παρέχονται συμβατά ονόματα. Οι περισσότερες εφαρμογές ούτε που θα καταλάβουν τις αλλαγές. (Οι low-level εφαρμογές , όπως ο δαίμονας ppp, ή άλλα προγράμματα που βασίζονται σε στενή επαφή με τον πυρήνα πιθανότατα δεν θα είναι 100% συμβατά μεταξύ μεγάλων αλλαγών του πυρήνα). Αν σας αρέσει να ενημερώνετε τη διανομή σας με το χέρι, να διαβάσετε οπωσδήποτε το αρχείο CHANGES και να ενημερώσετε όποια πακέτα χρειάζεται πριν να υποβάλετε αναφορά για λάθη. ## 1. ΧΑΡΑΚΤΗΡΙΣΤΙΚΑ ΤΟΥ LINUX 2.4 1.1 LINUX 2.4 KAI ia64 1.2 LINUX 2.4 KAI CRUSOE 1.3 LINUX 2.4 KAI ΠΡΟ-386 1.4 TA ΕΣΩΤΕΡΑ ΤΟΥ LINUX 1.5 ΥΠΟΣΤΗΡΙΞΗ ΥΛΙΚΟΥ - /dev/* 1.6 ΔΙΑΥΛΟΙ - ISA, PCI, USB, MCA κτλ 1.7 Block Devices - LVM, Disk Drives, κλπ. 1.8 Συστήματα αρχείων και πίνακες κατατμήσεων 1.9 Συσκευές Χαρακτήρων - Πληκτρολόγια, Ποντίκια, Κονσόλες και Θύρες 1.10 Πολυμέσα: Ήχος, Τηεόραση, Ραδιόφωνο κλπ 1.11 Κάρτες Video και συσκευές Framebuffer 1.12 Προσιτότητα - accessibility 1.13 Δικτύωση και πρωτόκολλα 1.14 Binary Types 1.15 O Kernel Web Daemon 1.16 Κρυπτογραφία στον Πυρήνα Επόμενο